คือเมื่อคืนหนูอั้นฉี่ประมาณเกือบชั่วโมง แล้วจึงไปฉี่ พอตื่นมาก็รู้สึกปวดท้อง จึงไปเข้าห้องนํ้า แล้วเห็นว่ามีเลือดปนกับฉี่ ผ่านไปสักพักหนูก็เลยนำผ้าอนามัยมาใส่ เพราะคิดว่าอาจจะเป็นแค่ประจำเดือนก็ได้ เเต่พอเห็นสีเลือด แล้วออกสีชมพูอ่อน ซึ่งไม่ใช่สีของประจำเดือนปกติของหนูเลยค่ะ เป็นตั้งแต่ 6 โมง จนตอนนี้ 11 โมงแล้ว ยังไม่หายปวดท้องเลยค่ะ ทำยังไงดีคะ มีวิธีการรักษาเบื้องต้นไหม และเป็นอาการของโรคอะไรคะ ขอบค่ะ ( หนูอายุ 13 ค่ะ )
สวัสดีค่ะ อาการปัสสาวะแล้วมีเลือดปน หากเกิดหลังจากที่กลั้นปัสสาวะมา ก็ น่าจะเกิดจากการติดเชื้อทางเดินปัสสาวะส่วนล่าง ซึ่งนอกจากมีเลือดปนแล้ว อาจมีอาการปัสสาวะบ่อย ปัสสาวะแสบขัด ปัสสาวะขุ่น เป็นต้นแต่ในกรณีที่เคยมีเพศสัมพันธ์ อาจเกิดจากเชื้อโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์ในเบื้องต้นแนะนำให้ดื่มน้ำเปล่ามากๆ เพื่อช่วยขับเชื้อโรคออกมา หลีกเลี่ยงการดื่มชา กาแฟ หรือแอลกอฮอล์ และไม่กลั้นปัสสาวะ อาการมักจะค่อยๆ ดีขึ้นจนหายได้เอง แต่หากผ่านไปอีกวัน อาการยังไม่ดีขึ้น แนะนำควรไปพบแพทย์เพื่อรับยาปฏิชีวนะทานค่ะ แต่หากเคยมีเพศสัมพันธ์ แนะนำว่าควรต้องไปพบแพทย์เลยค่ะอย่างไรก็ตาม ควรสังเกตให้ดีว่าเป็นเลือดที่ออกจากท่อปัสสาวะ ไม่ใช่ช่องคลอด เพราะหากออกจากช่องคลอด และอยู่ในช่วงวันที่ที่ประจำเดือนควรจะมา ก็ย่อมเป็นประจำเดือน ซึ่งย่อมมีอาการปวดท้องร่วมด้วยได้ค่ะ